CID ક્રાઈમના પબ્લિક પ્રોસિક્યુટર મિતેશ અમીને દલીલ કરી કે, 30 એપ્રિલ 1996ના દિવસે પાલનપુરની હોટલ લાજવંતીમાં ઓપિયમ કોણે મૂક્યું અને ક્યાંથી લાવવામાં આવ્યું તે જાણવું ખૂબ જરૂરી છે. એડવોકેટ સુમેરસિંહ રાજપુરોહિતને ફસાવવા માટે કોણે પૂર્વ પોલીસ અધિકારીઓને નાર્કોટિક પદાર્થ મૂકવાની સૂચના આપી હતી તે જાણવું જરૂરી છે. આ ષડયંત્ર કોની હાજરીમાં ઘડાયું અને આ નિર્ણય કોનો હતો તેની માહિતી મેળવવી જરૂરી છે.